Ein Steckbrief gegen entlaufene Sklaven
Material: papyrus
Place: Memphis
Categories: Steckbrief
entlaufene Sklaven
Belohnung
Geld
Erhöhung der Belohnung
die Sklaven gehören einem Gesandten aus Alabanda
τοῦ κε Ἐπεὶφ ιϛ Ἀριστογένου τοῦ Χρυσίππου 
Ἀλαβανδέως πρεσβευτοῦ παῖς ἀνακεχώ
ρηκεν  ἐν Ἀλεξανδρείαι, ὧι ὄνομα Ἕρμων, ὃς καὶ Νεῖλος 
καλεῖται, τὸ γένος Σύρος ἀπὸ Βαμβύκης 
ὡς ἐτῶν ιη, μεγέθει μέσος, ἀγένειος, 
εὔκνημος, κοιλογένειος, φακὸς παρὰ ῥῖνα 
ἐξ ἀριστερῶν, οὐλὴ ὑπὲρ χαλινὸν ἐξ ἀριστερῶν, 
ἐστιγμένος τὸν δεξιὸν καρπὸν γράμμασι 
βαρβαρικοῖς δυσίν , ἔχων χρυσίου ἐπισήμου 
μναιεῖα γ, πίνας ι, κρίκον σιδηροῦν, 
ἐν ὧι λήκυθος καὶ ξύστραι, καὶ περὶ τὸ σῶμα 
χλαμύδα καὶ περίζωμα. τοῦτον ὃς ἂν ἀνα
γάγῃ, λήψεται χαλκοῦ   γ ἐφʼ ἱεροῦ δείξας   β, 
παρʼ ἀνδρὶ ἀξιοχρείωι καὶ δωσιδίκωι   ε. 
μηνύειν δὲ τὸν βουλόμενον τοῖς παρὰ τοῦ 
στρατηγοῦ. 
ἔστιν δὲ καὶ ὁ συναποδεδρακὼς αὐτῶι 
Βίων δοῦλος Καλλικράτου τῶν περὶ αὐλὴν 
ἀρχυπηρετῶν, μεγέθει βραχύς, πλατὺς 
ἀπὸ τῶν ὤμων, κατάκνημος, χαροπός, 
ὃς καὶ ἔχων ἀνακεχώρηκεν ἱμάτιον καὶ 
ἱματίδιον παιδαρίου καὶ σεβίτιον γυναι
κεῖον ἄξιον  ϛ καὶ χαλκοῦ  Ε. 
τοῦτον ὃς ἂν ἀνάγῃ, λήψεται ὅσα καὶ ὑπὲρ τοῦ 
προγεγραμμένου. μηνύειν δὲ καὶ ὑπὲρ 
τούτου τοῖς παρὰ τοῦ στρατηγοῦ.